b'\n_START_ARTICLE_\nCat People (film din 1942)\n_START_SECTION_\nPrezentare\n_START_PARAGRAPH_\nCat People  spune povestea unei tinere femei din Serbia, Irena, care se crede urma\xc8\x99a unei rase de oameni care se transform\xc4\x83 \xc3\xaen pisici atunci c\xc3\xa2nd sunt excita\xc8\x9bi sexual.\n_START_SECTION_\nProduc\xc8\x9bie\n_START_PARAGRAPH_\nFilm\xc4\x83rile au avut loc \xc3\xaen perioada 28 iulie -  21 august 1942 la studiourile RKO ale lui Gower Gulch din Hollywood. Cheltuielile de produc\xc8\x9bie s-au ridicat la 134.000 $ \xc8\x99i a avut \xc3\xaencas\xc4\x83ri de 8 milioane $. _NEWLINE_Cat People este prima produc\xc8\x9bie a produc\xc4\x83torului Val Lewton, care a fost un jurnalit, romancier \xc8\x99i poet care a devenit scenarist editor pentru David O. Selznick. RKO l-a angajat pe Lewton ca s\xc4\x83 realizeze filme  horror la bugete sub 150.000 pentru titlurile oferite de studio.\n_START_SECTION_\nPrimire\n_START_PARAGRAPH_\nP\xc4\x83rerile criticilor sunt \xc3\xaemp\xc4\x83r\xc8\x9bite, Monthly Film Bulletin apreciaz\xc4\x83 filmul ca fiind \xe2\x80\x9eo poveste fantastic\xc4\x83, produs \xc8\x99i regizat destul de bine\xe2\x80\x9d \xc3\xaen timp ce revista Variety consider\xc4\x83 c\xc4\x83 filmul este "bine f\xc4\x83cut \xc8\x9bin\xc3\xa2nd cont de bugetul s\xc4\x83u moderat", men\xc8\x9bion\xc3\xa2nd c\xc4\x83 \xe2\x80\x9ese bazeaz\xc4\x83 pe surprinderea  psihologiei \xc8\x99i reac\xc8\x9biei mentale \xc3\xaen defavoarea prezent\xc4\x83rii vizuale a transform\xc4\x83rii \xc3\xaen personaje grote\xc8\x99ti\xe2\x80\x9d. Bosley Crowther (New York Times) a f\xc4\x83cut filmului o recenzie negativ\xc4\x83, consider\xc3\xa2nd c\xc4\x83 temele sale sunt explorate \xc3\xaentr-o "not\xc4\x83 plictisitoare \xc8\x99i grafic neproductiv\xc4\x83" \xc8\x99i a descris filmul ca fiind o "\xc3\xaencercare evident\xc4\x83  de a \xc8\x99oca".\n_START_SECTION_\nSequel\n_START_PARAGRAPH_\nLewton a fost de acord cu producerea unui nou film The Curse of the Cat People \xc3\xaen 1944, \xc3\xaen care Kent Smith \xc8\x99i Jane Randolph interpreteaz\xc4\x83 aceleia\xc8\x99i personaje iar Simone Simon apare ca o fantom\xc4\x83 sau un prieten imaginar al feti\xc8\x9bei cuplului. O refacere a filmului original a ap\xc4\x83rut \xc3\xaen 1982, regizat\xc4\x83 de Paul Schrader, cu Nastassja Kinski, Malcolm McDowell \xc8\x99i John Heard. \xc3\x8en martie 1999 un al doilea remake al filmului a  fost anun\xc8\x9bat ca o coproduc\xc8\x9bie \xc3\xaentre Universal Pictures \xc8\x99i Overbrook Entertainment. Refacerea urma s\xc4\x83 beneficieze de un scenariu de  Rafael Moreu \xc8\x99i ar fi avut loc \xc3\xaen New York-ul modern.\n_START_SECTION_\nLansare DVD\n_START_PARAGRAPH_\n\xc3\x8en Statele Unite, Cat People \xc8\x99i The Curse of the Cat People au ap\xc4\x83rut \xc3\xaempreun\xc4\x83 pe un DVD ca parte a Val Lewton Horror Collection DVD box. A mai fost lansat pe DVD \xc3\xaen alte \xc8\x9b\xc4\x83ri: \xc3\xaen Fran\xc8\x9ba (ca La F\xc3\xa9line), Spania (ca La mujer pantera) sau Germania (ca Katzenmenschen), \xc3\xaen timp ce \xc3\xaen Regatul Unit a fost lansat doar pe VHS.'